
ХЪРВАТСКА – ОЧАРОВАТЕЛНИ 6 ДНИ В ПРЕЛЕСТНИТЕ  ГРАДОВЕ НА ИСТРИЯ

По маршрут: София – Загреб – Плитвички езера – Опатия – Пула – Пореч – Национален парк Бриони – Каньон Лим – Мотовун – Ровин - София
6 дни / 5 нощувки / 5 закуски/ 4 вечери

Програма без нощен преход
         Дати:    
от 22 май до 27 май 2012 г.       

                                     от 06 юни до 11 юни 2011 г.                                 

                                     от 20 септември до 25 септември 2011 г. 
                                    от 18 октомври до 23 октомври 2011 г.

Опитайте нещо ново и различно, почувствайте красотата, духа и традициите на Истрия и Средиземноморието ... Пътищата през лозя, маслинови горички и зелени поляни ще ви отведат до живописни малки градчета във вътрешността на Истрия и до красиви туристически дестинации, разположени по крайбрежието на полуострова. 

1 ден  СОФИЯ – ЗАГРЕБ  

Отпътуване от София в 07.00 ч. от пл. Ал. Невски. Пристигане в Загреб вечерта. Туристическа програма в историческия Горен Град - църквите Св. Марко, Св. Екатерина, Катедралата, Парламента, Двореца на правителството и оживения булевард Бан Йелачич. Загреб е един от най - старите градове в Европа и все още една от най - младите европейски столици. Съвременен Загреб е представен в Долната част на града, където се намират множество театри, магазини, музеи и кафенета. Настаняване в хотел. Нощувка.

2 ден ЗАГРЕБ – Нац. парк ПЛИТВИЧКИ ЕЗЕРА - ОПАТИЯ 

Закуска. Отпътуване за Плитвички езера. Най-красивият Хърватски национален парк и един от най - красивите паркове в света представлява комплекс от 16 красиви, малки и големи кристални синьо-зелени езера, които преливат едно в друго чрез пенести водоскоци и водопади ... Наред с езерата, в непосредствена близост до каскадите, са направени малки горски пътеки и дървени мостове, а с лодка гостите могат да прекосят най-голямото езеро Koзяk. Националният парк Плитвички езера се посещава от около един милион посетители годишно, а благодарение на своята красота, е вписан в регистъра на ЮНЕСКО за световно природно наследство. След разглеждане на забележителностите, маршрутът продължава към полуостров Истрия и към Опатия – най - модерният морски курорт на Австро-Унгарската империя. Нейната крайбрежна алея предоставя зашеметяваща гледка към бреговата линия. В продължение на повече от 160 години красивите паркове на Опатия, австрийските вили, морската алея и примамливите плажове, са привличали посетители от всички краища на света. Свободно време за разходка покрай брега, почивка в местно кафене и наслаждаване на пейзажа от всички страни. Настаняване в хотел в района. Вечеря. Нощувка.
3 ден  OПАТИЯ – ПУЛА - ПОРЕЧ
Да опознаем малките местенца от голямата история

Закуска. Отпътуване по крайбрежните пътища към Римския град Пула. Панорамата, която се разпростира до острова на Црес, спира дъха. Разглеждане на величествения Римски амфитеатър, построен изцяло от местен варовик и проектиран да приюти до 20 000 зрители, които да наблюдават кървавите гладиаторски състезания, състояли се там. Впечатление правят пищно украсените колони и фризове на Триумфалната арка на Серги, построени през 27 г. пр. Хр. Продължаване за Пореч, където е предвидено посещение на Еуфразиевата базилика (UNESCO), улица Декуманус и площад Марафор. Настаняване в хотел в района. Вечеря. Нощувка. 
4 ден   ПОРЕЧ – Нац. парк БРИОНИ 

Закуска.  Свободно време за плаж и разходка до обяд. Отпътуване с автобус за Фазана, оттам се отплава с кораб за Националния парк Бриони, който може да ни разкаже една история за красота и лукс, датираща отпреди две хилядолетия и половина. Древни Римски вили, илирийски крепости, византийски дворци, средновековни църкви и най -накрая луксозната резиденция на Президента, посещавана от едни от най-могъщите политици и известни личности на XX-ти век. Частните курорти на Югославския президент Тито са били затворени за посетители от десетилетия. Несравнимите природни красоти и идеалният средиземноморски климат допринасят за едно допълнително усещане за изключителност. Островът е населен от значителен брой екзотични животни и растения от цял свят. Полудневната екскурзия включва посещение на остров Вели Брион – най - големият остров от 14-островния архипелаг. Връщане в хотела. Вечеря. Нощувка. 
5 ден КАНЬОН ЛИМ – MOTOВУН - РОВИН

Намери вдъхновение за душата си, там където хълмовете срещат морето
Закуска. Отпътуване с автобус за Лим. Този воден карстов каньон, който е обявен за “специален морски резерват” и “място на невиждана красота”, е доказателство за климатичните промени и геоложката еволюция на Истрия. Със своите ярко зелени води и разнообразна растителност, този каньон е един от най-красивите на Адриатическото крайбрежие. Спирка за фотопауза. Преминавайки Лимския канъон се стига до Мотовун. Това прекрасно място има средновековен вид, тъй като е построено върху останките на  замък на върха на острова. Освен заради богатата си история и традиции, живописната атмосфера и незабравима панорамна гледка, която включва километри от пейзажа на Истрия, градът е посещаван от множество туристи и заради многобройните културни събития, като филмови, музикални и танцови фестивали, театрални и литературни сбирки, организирани там. Продължаване за Ровин. Начало на разходката по тесните улички и площадчета, очаровани от красотата на старите каменни къщи, които сякаш са се облегнали една на друга върху склоновете под църквата Св.Еуфемия. Ренесансовите градски стени, служили някога за защита, сега са частично съхранени и представляват южната и северната част на стария град....Жул Верн, бащата на фантастиката, в търсене на уникални места за романите си, избира Ровин като определяща дестинация за някои глави от неговия роман - „Матиаш Шандор“. По същия начин много писатели са бивали пленени от Ровин и неговата забележителна красота. В интерес на истината много документи, написани през последните векове, могат да бъдат определени като малки пътеводители. Това древно селище (III в.) е открито от Aнонимус от Равена в началото на VIII век. Точно както и в миналото, пътешествениците са привличени от неизчерпаемата красота, която накарала и един Римски хроникьор да напише – “В Истрия римският благородник се чувства по-близо до боговете”. Връщане в хотела. Вечеря. Нощувка. 
6 ден  ПОРЕЧ – СОФИЯ 

Закуска. Отпътуване за България. Пристигане в София около 23.00 ч.                                                              
ЦЕНА:   595 лв.

Пакетната цена включва: транспорт с автобус 3***, 5 нощувки със закуски и 4 вечери в хотели 3***, от които 1 – в Загреб, 1 – в района на Опатия, 3 – в Пореч/Ровин, туристическа програма, мед. застраховка, водач от агенцията. 

Пакетната цена не включва: входните такси за посещаваните обекти по туристическата програма: входна такса и лодка за Нац.парк Бриони – 150 KN за група от мин. 25 туристи, за деца от 04-14 г. – 75 KN, входна такса и лодка за Плитвички езера – 100 KN – цена за група, за деца 07-18 г. – 55 KN, за деца до 07 г. – безплатно. 
Парична единица на Хърватска: HRK - Хърватска куна (1 EUR ~ 7.2 KN)

Доплащане за: единична стая: 115 лв.

Намаления за: дете до 12 год. с 2 възр. на допълнително легло  – 80 лв.

Минимален брой туристи: 35

Срок за уведомление при недостигнат минимален брой туристи: 7 дни преди началната дата.

Необходими документи: задграничен паспорт ИЛИ лична карта; няма визови, санитарни и медицински изисквания за посещаваните по маршрута страни

Начин на плащане: депозит – 30 % от пакетната цена, доплащане – до 10 дни преди отпътуване.

